Én csak szenvedek
Én csak szenvedek, és nem tudom mért?
Holtig epedek hűségemért.
          Nem is ugy érteném,
          Ha kedvem érzeném.
          De látják az egek,
          A felsőbb seregek,
               Igazságom,
               I, i, i, i, i, igazságom.

Oh nyisd meg, angyalom, szived titkát,
Haragodnak, kérlek, mondd meg okát.
          Mert, hogyha vétettem,
          Kedvedet vesztettem:
          Oh szánd meg ügyemet,
          Keserves éltemet
               Jaj, szüntesd meg;
               Jaj, jaj, jaj, jaj szüntesd meg.
Népköltészet